  Jegyzőkönyv
A Magyar Kalóz Osztályszövetség 2026. évi rendes Közgyűléséről
A Közgyűlés időpontja: 2026. július 17. 09.00 óra.
Helye: Tihany, THE kikötő 
Résztvevők: a Magyar Kalóz Osztályszövetség tagjai a mellékelt névsor szerint.

Vass Ádám, az Osztályszövetség elnöke köszöntötte a megjelenteket, megállapította, hogy a közgyűlés határozatképes, hiszen az Osztályszövetség tagságának döntő többsége jelen volt.
Napirend előtt Vass Ádám szavazásra tette azt a kérdést, hogy a tagság hozzájárul-e ahhoz, hogy ha a 2026. évi OB a jelenleg tartó szélhiány miatt július 19.-ig nem tudna érvényesen lezajlani, az elmaradó futamokat a 2026 szeptember 05 – 06.-án megrendezésre kerülő Fűzfő Kupa keretében legalább az érvényesség minimális feltételéig pótolni lehessen.
A tagság döntő többsége (5 ellenszavazattal) elfogadta a javaslatot. (Mivel július 17.-én és 18.án megfelelő szélviszonyok mellett sikerült 7 futamot levitorlázni, a Bajnokság az eredeti időpontban is érvényesen zárult.)
Vass Ádám ezután beszámolt az Osztályszövetség 2025. évi tevékenységéről, valamint a 2026. évad eddigi eseményeiről az alábbiak szerint:
Beszámoló az Osztály 2025. évi tevékenységéről:
A szezont immár hagyománnyá vált portorozi tavaszi melegvizes edzőtáborunkkal nyitottuk, 2025 március 22 – 30. között.  A tavalyi táborban bevezetett új technika idén is segítette a vízi kommunikációt: az MVSz-től bérelt walkie-talkie rádiókkal az edzésmunka sokkal hatékonyabb volt, és mint kiderült, a vízi biztonságot is nagyban növelte. Az időjárási körülmények inkább az erős szeles gyakorlást tették lehetővé, az utolsó napra kiírt III. Adria Kalóz Kupa háziverseny egyetlen futama alatt többen kipróbálhatták, hogy milyen érzés 30+ csomós szélben spinnakerezni illetve, ha valamilen manőver nem teljesen jól sikerül, borulni is. A résztvevő 15 hajóegység többsége 7 napon át vitorlázott, a kalóz mágus Bödör Gergely felügyelete alatt.
A 2025. évadban megrendezett versenyek részvétei adatai az alábbiak szerint alakultak:
· MVM ILCA Flottabajnokság és Kalóz Kupa (Balatonfüred, május 10 – 11), 25 induló hajó, ebből 6 junior, 2 nap alatt 3 futam
· Atomerőmű Kupa (Balatonfüred, május 17 – 18.), 27 induló egység, ebből 7 junior 2 nap alatt 4 futam
· Tisza tó Sail Kalóz és Finn Regatta, június 07 – 09. (3 napos verseny, 8 futam) 11 résztvevő hajó 0 junior
· Alsóörsi Marina Kupa, július 05 – 06., Szél hiányában elmaradt. 
· THE Olimpic Week Tihany, július 18 – 20. (3 napos verseny összesen 6 futam) 26 résztvevő hajó, ebből 8 junior
· 2025 július 26 – 30. között, a csehországi Lipnoban rendezték meg a Kalóz hajóosztály 2025. évi Európabajnokságát, amelyen 19 (!) magyar egység vett részt. A magyar csapat így a második legnépesebb volt, a 26 hajót számláló német küldöttség után. Az összesen 71 egységből álló mezőnyben a rendkívül nehéz parti és vízi körülményeken (nincs sólya, a hajókat a kavicsos parton, a vízben gázolva kellett vízre tenni, illetve partra húzni. A hőmérséklet reggelente 10 C környékén volt, a víz sem volt sokkal melegebb… A széljárás meglehetősen hektikus volt irányban és erősségben is folyamatosan változott, stb) felülemelkedve, kiváló magyar eredmény is született a Sallai Gábor – Pay’r Anna páros abszolút 5. helye által. A magyar kalóz osztály egyértelműen a második legjelentősebb flotta a nemzetközi összehasonlításban úgy létszám, mint eredményesség tekintetében. 
· Bonus Intra Kupa Révfülöp augusztus 09 – 10. (2 napos verseny) 11 résztvevő hajó 0 junior
· ARTESZ Kupa Kalóz és Kalóz Junior OB. Balatonfüred Koloska, ASE - MVM augusztus 20 – 24 11 futam, 40 induló ebből 38 magyar, ebből 9 junior.
· Király Ferenc ev. Balatonfűzfő szeptember 06 – 07, 5 futam, 9 induló egység.
· Építők Kupa Tihany, Alba Regia – THE, október 11-12, 6 futam, 8 induló egység.
A 2025. évi versenyszezon ezzel véget is ért, a szokásos szezon végi kalózos összejövetelünket 2025 november 29.-én tartottuk a balatonfűzfői Kék Öböl Panzió különtermében, 42 „osztálytársunk” részvételével.

Vass Ádám ezután áttért az 2026. évi szezon eddig megvalósult, és a továbbiakban tervezett eseményeinek ismertetésére: 
A szezont ismét portorozi tavaszi melegvizes edzőtáborunkkal nyitottuk, 2026 március 14 – 21. között.  A korábban bevezetett technika idén is segítette a vízi kommunikációt: az MVSz-től bérelt walkie-talkie rádiókkal az edzésmunka sokkal hatékonyabb volt, és mint kiderült, a vízi biztonságot is nagyban növelte. Az időjárási körülmények idén is többnyire az erős szeles gyakorlást tették lehetővé, bár az utolsó napra kiírt IV. Adria Kalóz Kupa háziverseny végül három, gyenge-középszeles futammal zárta az egyhetes tábort. A résztvevő 12 hajóegység többsége 7 napon át vitorlázott, a kalóz mágus Bödör Gergely felügyelete alatt.
A 2026. évi eddigi versenyek részvétei adatai az alábbiak szerint alakultak:
· MVM Kalóz Kupa, Balatonfüred – Koloska, május 09-10, szélhiány miatt elmaradt.
· Atomerőmű Kupa, Balatonfüred – Koloska, május 16-17, 4 futam, 16 induló egység ebből 4 junior
· Tisza-tó Sail, Sarud 2016.június 5 – 7, 3 futam, 10 induló egység.
· AMVK Kupa, Alsóörs 2016 június 20 – 21, 6 futam, 23 induló egység, ebből 5 junior.
· THE Olympic Regatta I., Tihany, július 10 – 12. 30 induló egység, ebből 7 junior.
· Kalóz OB. Tihany, július 15 – 19, folyamatban, (később kiderült: 7 futam) 39 induló egység, ebből 8 junior.

Hátra van még három ranglista verseny: Bónus Intra Kupa, Révfülöp, augusztus 08 – 09., Király Ferenc e.v., Balatonfűzfő, szeptember 05 – 06. és Építők Kupa (Agárd helyett Tihany) október 10 – 11., valamint a Kalóz Junior Országos Bajnokság Balatonfüred, Koloska kikötő, augusztus 20-23, fontos lenne, hogy minél több egység nevezzen, induljon el ezeken az utolsó idei versenyeken is!
Az Osztályszövetség anyagi és felszerelésbeli támogatást nyújt két junior egységnek, hogy részt vehessenek a németországi Güstrowban július 21 – 26. között megrendezésre kerükő Kalóz Junior Európabajnokságon.
Évzáró Kalózos Vacsoránkat 2026 november 28-án idén is a fűzfői Kék Öböl étteremben rendezzük meg

Jövő évi tervek:
· Melegvizes edzőtábor Portorozban, 2026 márciusban, és ha a megfelelő létszám összeáll (magasabb költségek), esetleg szeptemberben ugyanott a kalóz hajóosztály részvétele a hagyományos Portoroz Kupán.
· Már ismert a 2026. évi OB helyszíne és időpontja: 2027 szeptember 01 – 05. között Balatonfűzfőn lesz a verseny a BS-Fűzfő VK. rendezésében.

 Vass Ádám a továbbiakban a fentiekkel kapcsolatban felmerült kérdésekre válaszolt, majd 10:15 kor megköszönte a részvételt, és berekesztette a Közgyűlést.

Alsóörs, 2026 július 19.

